钦定古今图书集成/明伦汇编/闺媛典/第200卷 > 宗时妻章氏
## 钦定古今图书集成/明伦汇编/闺媛典/第200卷 > 宗时妻章氏

按《苏州府志》：“章氏，嘉定人，宗时妻，年二十一时死，遗
孤孟六岁，舅姑怜章苦，往依长子。时长子袭千户，居
吴淞，章母家常熟，负孤寄食，相距二百里，晨夕杂作
营金，通问舅姑，无虚月。孟长，娶妇，忽一日，命移家归，
亲属难之，章曰：‘儿成立当为松楸计，不得因寡妇依
客土’。”后孟中武进士，任参将，具状台府旌表。